NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/259-15

16. juna 2015. godine

B e o g r a d

**Z A P I S N I K**

**42. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 16. JUNA 2015. GODINE**

Sednica je počela u 9,30 časova.

Sednici je predsedavao Petar Petrović, predsednik Odbora.

Sednici su prisustvovali članovi Odbora: Biljana Ilić Stošić, Biljana Savović, Mirjana Andrić, Olgica Batić, Živan Đurišić, Dragan Paunović, Meho Omerović, Tanja Tomašević Damnjanović, Miletić Mihajlović, Laslo Varga i Velinka Tošić.

Sednici nisu prisustvovali članovi Odbora: Aleksandar Martinović, Neđo Jovanović, Vladimir Đukanović, Jovan Marković, Balša Božović, niti njihovi zamenici.

Sednici su, kao poverenici predlagača zakona, prisustvovali: Predrag Marić, pomoćnik ministra unutrašnjih poslova - načelnik Sektora za vanredne situacije, i Đorđe Kardum, pomoćnik načelnika Uprave za upravljanje rizikom u Ministarstvu unutrašnjih poslova.

Na predlog predsednika Odbora utvrđen je sledeći

D n e v n i r e d :

1. Razmatranje Predloga zakona o izmenama i dopunama Zakona o ministarstvima, koji je podnela Vlada (broj 02-1595/15, od 11. juna 2015. godine), u načelu;
2. Razno.

Pre prelaska na rad po utvrđenom dnevnom redu usvojeni su, bez primedaba, zapisnici sa 40. i 41. sednice Odbora.

**Prva tačka dnevnog reda:** **Razmatranje** **Predloga zakona o** **izmenama i dopunama Zakona o ministarstvima u načelu**

Na osnovu člana 156. stav 3. Poslovnika Narodne skupštine, Odbor za pravosuđe, državnu upravu i lokalnu samoupravu odlučio je da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o ministarstvima u načelu.

Za izvestioca Odbora na sednici Narodne skupštine određen je Petar Petrović, predsednik Odbora.

**Druga tačka dnevnog reda: Razno**

Predsednik Odbora obavestio je članove Odbora da će se na narednoj sednici Odbora, koja će se održati u četvrtak, 18. juna 2015. godine, razmotriti predlog da se za člana Odbora Agencije za borbu protiv korupcije izabere Vida Škero, koji su podneli Zaštitnik građana i Poverenik za pristup informacijama od javnog značaja i zaštitu podataka o ličnosti na osnovu člana 9. Zakona o Agenciji za borbu protiv korupcije.

Tokom iduće nedelje Odbor bi trebalo da utvrdi i predloge zaključaka povodom godišnjih izveštaja o radu Zaštitnika građana, Poverenika za pristup informacijama od javnog značaja i zaštitu podataka o ličnosti i Agencije za borbu protiv korupicje, koji su razmatrani na prethodnim sednicama Odbora.

Sednica je završena u 9,40 časova.

SEKRETAR PREDSEDNIK

Ljiljana Miletić Živković Petar Petrović